Punapadene yèn wontên abdi dalêm pangindhung ing Ngayogyakarta Adiningrat. Kesah ngalih ngindhung dhatêng ing Surakarta Adiningrat. Nêgaria ing dhusuna, yèn sampun cumanthèl dhatêng ingkang dipun indhungi, utawi sampun agriya, yèn wontên prakawisipun ing Surakarta Adiningrat. Sanajan dèrènga angsal kalih wêlas wulan. Inggih sampun têtêp abdi dalêm ing Surakarta Adiningrat. Nanging yèn prakawisipun rajamal. Môngka tiyang punika katrap ing parentah, pintên-pintêna amal ingkang dados prakawis wau punika, inggih sirnaa.
